Učenje preko izkušnje - Šola biodanze v Sloveniji
2024-05-11 10:00 - 18:00 (Europe/Helsinki) | Studio Matlux – lokacija Topole, Topole 51g, 1234 Mengeš
Učenje je tista modifikacija našega obnašanja, ki temelji na izkušnji in ki je trajna.
Na šoli se učimo tudi metodologije dela.
To je proces podrejanja izkušnji, ki nastopi zaradi sposobnosti modificiranja nevronskih povezav in posledično plastičnosti možganov. Iz psihološkega vidika je učenje proces aktivnega prilagajanja in je povezan s spreminjanjem.
Vsak od nas vpliva na osebe, ki so okoli nas. En sam pogled lahko vzbudi neskončno veselje in celoten organizem začne delovati dobro. Nekateri se v naši bližini sprostijo, drugi so napeti.

kakšno predstavo imam o sebi in kako sem povezan/a s svojimi čustvi in deli telesa
kaj je biocentrično načelo
kaj je visoka umetnost življenja
procesi v meni, ko sem povezan ali v stiku z drugimi
kako moje izkušnje gradijo doživljanje sebe in sveta
kaj pomeni doživljanje pri biodanzi
zakaj potrebujemo/ne potrebujemo druge ljudi
kako, s kom in kje želim živeti …

To so le nekatera vprašanja, ki se jih bomo dotaknili. Nekatere še v soboto, nekatere v procesu izobraževanja na šoli. Prvi dve leti izobraževanja sta odprti za poslušalce (ni potrebno, da ste že vključeni v šolanje).
Da spoznaš, kaj je biodanza tudi v teoriji in kako to znanje dosegamo v času šolanja in seveda doživimo eno krasno vivencijo – doživljanje v okviru Šole biodanze v Sloveniji, te vabim v:

soboto 11. maja – prestavljeno na petek 7. junija (18:00-21:30)!
prispevek za petek: 35 evrov
studio Matlux, Mengeš
organizira: Zavod Ars Sensus, zavod za kulturno in družbeno integracijo

Več o DOGODKU IN POVEZAVO na prijavo najdeš TUKAJ.

Ali biodanza spreminja človeka?
2024-06-07 18:00 - 21:30 | Studio Matlux – lokacija Topole, Topole 51g, 1234 Mengeš
Učenje s spreminjanjem je tista modifikacija našega obnašanja, ki temelji na izkušnji in ki je trajna.
Pri biodanzi se učimo o sebi, o svojem odzivanju na zunanje dražljaje (prisotnost oseb, delovanje drugih, odzivnost drugih), o svojem odzivanju na notranje dražljaje (spomin, občutek, čustvo, napetosti).
A spoznavanje pri biodanzi niso solipsistična (usmerjena le nase in v samoti samoopazovanja …), ampak so močno povezana z delovanjem v skupini, v odnosni dinamiki. Kar je veliko težje, a ob pravem zavedanju, vodenju in zavesnem pristopu veliko bolj učinkovito. Na novo prevrednotimo naše odnose, naše vrednote in ob tem stalno delamo na integracij (povezovanju v celoto) naše novo zavedanje o svojem delovanju, odzivanju, povezovanju v odnosih ipd. Seveda tudi do sebe.

Povezovanje med učitelji.

Na vikendih šolanja je tudi veselo.

Na novo povezani s sočutjem.

Naša življenja so prepletena bolj, kot si mislimo.

Čutiva se v najinem trenutku.

Kaj je “učenje z izkušnjo”?
To je proces podrejanja izkušnji, ki nastopi zaradi sposobnosti modificiranja nevronskih povezav in posledično plastičnosti možganov.
Iz psihološkega vidika je učenje proces aktivnega prilagajanja in je povezan s spreminjanjem. Vsak od nas vpliva na osebe, ki so okoli nas. En sam pogled lahko vzbudi neskončno veselje in celoten organizem začne delovati dobro.
V petek vas pričakujemo:
Jana Berčič, Nataša Babič, Nuša Šilar, Nataša Kern, Gendina Čurin, Mojca Zupan, Alenka Poljšak …
in vam predstavimo nekatere naše izkušnje, pomembnejša doživetja, ki smo jih me doživele med šolanjem, med biodanzo kot udeleženke ali kot voditeljice skupin.

kakšno predstavo imam o sebi in kako sem povezan/a s svojimi čustvi in deli telesa
kaj je biocentrično načelo
procesi v meni, ko sem povezan ali v stiku z drugimi
kako moje izkušnje gradijo doživljanje sebe in sveta
kaj pomeni doživljanje pri biodanzi
zakaj potrebujemo/ne potrebujemo druge ljudi
kako, s kom in kje želim živeti …

To so le nekatera vprašanja, ki se jih bomo dotaknili. Prvi dve leti izobraževanja na Šoli biodanze v Sloveniji sta odprti za poslušalce in vse osebe, ki jih določena tematik zanima. Ni potrebno, da si vključen v šolanje. Da spoznaš, kaj je biodanza tudi v teoriji in kako to znanje dosegamo v času šolanja.
Skupaj pa doživimo še eno krasno vivencijo – doživljanje v okviru Šole biodanze v Sloveniji, in sicer v:

petek 7. junija, 18:00-21:30
prispevek: 35 evrov
studio Matlux, Mengeš
organizira: Zavod Ars Sensus, zavod za kulturno in družbeno integracijo

POVEZAVO na prijavo najdeš TUKAJ.

Izvorna nega - sobotna delavnica biodanze
2025-01-25 | Center Celovita, Srednja vas pri Polhovem Gradcu 13, Polhov Gradec, 1355
Na celodnevni delavnici bomo z gibanjem, glasbo in dobrodejnimi medsebojnimi odnosi ustvarili prostor, kjer bo izvorna nega znova zaživela in nas vse opolnomočila. Z biodanzo aktivno vsi udeleženci soustvarjamo doživljanja, ki vodijo v izboljšanje integracije posameznika in dvigujejo naše fizično, psihično in endogeno razpoloženje.
Kaj je izvorna nega?
Izvorna nega je skrb za telo in duha, ki jo potrebujemo za notranje ravnovesje in dobro počutje. Čeprav je ta oblika nege globoko zakoreninjena v človeški naravi, je sodobni način življenja pogosto ne omogoča.

nudenje varnega prostora prenove

Tvoja bližina me pomirja in nahrani človeka v meni

zaupam ti in se ti predajam

drug ob drugemu – v miru

Zakaj je izvorna nega ključnega pomena?

Obnavljanje medosebne povezanosti: V današnjem svetu individualizma pogosto pozabljamo, da človek svojo notranjo moč črpa iz povezanosti z drugimi. Izvorna nega je medsebojna interakcija, ki odpira prostor zaupanja, predaje in čustvene ter telesna podpore.
Psihofizično ravnovesje: Raziskave kažejo, da dotik, bližina in sočutni odnosi spodbujajo sproščanje hormonov sreče (oksitocina), zmanjšujejo stres in krepijo imunski sistem. S tem skrbimo za telesno in duševno zdravje, ki ga v odraslem življenju pogosto zanemarjamo.

Kaj lahko pričakujete?

Intenzivne in poglobljene izkušnje, ki podpirajo organsko regeneracijo,
ustvarjanje varnega prostora za medosebno bližino in radost,
raziskovanje, kako v življenje vnesti več izvorne nege skozi odnose.

Delavnica je namenjena udeležencem z izkušnjami biodanze, ki želijo poglobiti svojo povezavo s temeljnimi potrebami človeškega bivanja in odnosa.

Število mest je omejeno, zato te vabim,
da si nameniš svoje mesto na doživljanjih.
Prijavo lahko urediš TUKAJ.

Za več informacij mi lahko pišeš na biodanza@biodanza.si ali me pokličeš na 041 982 881.
Veselim se tvoje prisotnosti, da skupaj ustvarimo prostor za nego, ki nas vrača k naši človeškosti!
Nataša Kern

5-dnevni proces z biodanzo "Občutek varnosti"
2025-05-21 - 2025-05-25
Občutek varnosti v mojem življenju
Ali si želiš globokega občutka varnosti v svojem telesu, v svojih odnosih? Te morda kdaj preveva občutek, da potrebuješ več zaupanja vase, v ljudi in v svet okoli sebe? Če tudi ti veš, da je notranja varnost osnova, iz katere ŽIVIŠ pogumno svoje življenje, potem je ta več dnevna delavnica zate.
Vabim te na nepozabno 5-dnevno procesno biodanzo, ki bo potekala na čudovitem otoku Veli Iž, ob topli pomladi konec maja 2025.

pogled iz hotela

pripeljejo vodo za cel otok – enkrat tedensko

sproščanje na prijetni hotelski plaži z odlično kavico

razgled z vrha otoka

Točen datum je od srede 21. maja do nedelje 25. maja 2025.
To bo priložnost, da se s pomočjo doživetij biodanze, znotraj varnega in čustvenega zavetja skupine povežeš s seboj, z drugimi in z življenjem na globlji ravni. Vse to v objemu čudovite narave in lahkotne zračnosti Jadranskega morja.
Kaj ti bo delavnica prinesla?
✅ Prenovljeno varnosti v sebi.
✅ Jasno zavedanje notranjega miru in stabilnosti.
✅ Več zaupanja vase in boljše prepoznavanje svoje vrednosti.
✅ Krepitev povezanosti z življenjem in jačanje občutka pripadnosti le temu.
✅ Več zaupanja v soljudi.
✅ Poglobljene vezi in nova prijateljstva zanimivih ljudi.
✅ Občutek varnosti in poguma pri prepuščanju spremembam.
Kaj ti zraven prinese še lokacija?
✅ Skrbno in z dolgoletnimi izkušnjami pripravljeno vegetarijansko prehrano v hotelu Korinjak, ki nahrani vse čute.
✅ Možno se bo prepustiti tudi mojstrskim rokam hotelske maserke – obvlada. 😊
✅v hotelu so nudili lanskoleto vsako popoldne potop v gong kopel
✅ Kopanje v kristalno čistem morju, pohajkovanje po bližnjih hribčkih, borovih gozdovih, ležanje na plaži in prebujanje nove zaloge D vitamina.

popoldanski počitek

Popoldansko sinhrono plavanje.

Prehrana z nasmehom.

Zajtrki – kreativnost in igrivost :).

Zakaj je občutek varnosti tako pomemben?
Občutek varnosti je temelj našega psihološkega in fizičnega zdravja. Omogoča nam, da se odpremo življenju, gradimo odnose in zaupamo v svoje sposobnosti.
Brez občutka varnosti ostajamo ujeti v tesnobo in nezaupanje, kar lahko omeji naše življenjske izbire. Ko se počutimo varne, postanemo bolj kreativni, svobodni in odprti za izkušnje. Prav varnost je tista, ki omogoča globoko povezanost z drugimi in s seboj. Biodanza je čudovita pot, da znova začutimo to varnost in moč, ki izvira iz nje.
Globok in intimen občutek varnosti je ključen za človekovo življenje in odnose.
Le ta je tesno povezan z osnovnimi biološkimi in psihološkimi potrebami in odzvanja na naslednji področjih življenja:
Osnova preživetja: Varnost aktivira parasimpatični živčni sistem, kar telesu omogoča sprostitev, regeneracijo in učinkovito delovanje imunskega sistema.
Regulacija stresa: Ko se počutimo varne, je odziv na stres (boj ali beg) uravnotežen, kar zmanjšuje tveganje za kronične bolezni, povezane z dolgotrajno napetostjo.
Povezanost z možgani: Občutek varnosti zmanjšuje aktivnost amigdale (center za strah) in omogoča boljši dostop do frontalnega korteksa, kar vodi v jasnejše razmišljanje in boljše odločitve.
Povezanost in odnosi: Po teoriji navezanosti je občutek varnosti ključen za razvoj zdravih odnosov, saj omogoča zaupanje, empatijo in intimnost.
Raziskovanje in učenje: Ljudje, ki se počutijo varne, so bolj pripravljeni raziskovati svet, tvegati in se učiti novih stvari, saj jih ne zavira strah pred nevarnostjo.
Samozavest in avtonomija: Občutek varnosti daje posamezniku notranjo stabilnost, ki omogoča gradnjo samozavesti in zmožnost avtonomnega delovanja.
Razumevanje sebe in drugih: Varnost je osnova za samozavedanje in sposobnost razumevanja čustev drugih, kar krepi sočutje in medosebno harmonijo.
Zavest o povezanosti z življenjem: Psihološka varnost omogoča občutek smisla in pripadnosti, kar je ključno za mentalno zdravje in motivacijo.
Preprečevanje konflikta: Ljudje, ki se počutijo varne, manj verjetno reagirajo z agresijo, saj varnost spodbuja potrpežljivost in sposobnost reševanja konfliktov.
Temelj za rast: Tako v odnosih kot v osebnem razvoju je varnost temeljna platforma, ki posamezniku omogoča, da se odpre spremembam in preobrazbam brez občutka ogroženosti.
Za koga je ta delavnica?
Delavnica je namenjena tebi, ki si želiš poglobiti in ojačati občutek varnosti. V tvojem odnosu z ljudi in odnosu do tvojega življenja. Delavnica bo nudila obnovitev tvoje življenjske energije, samozavesti in zaupanja. Da lažje izkoristiš svoj pogum za boljše življenje. Namenjena je tako za moške kot tudi za ženske.
Pridružite se nam na tej posebni poti v času, ko je pomlad na otoku že polno prebujena in podpira občutek sproščenosti in domačnosti.
Prijave sprejemamo do 18. maja 2025! Povezava na prijavnico je TUKAJ
Prispevek za delavnico: predprijave do 27. januarja 210 evrov, za prijave do 28. marca je 240 evrov, od 29. marca dalje pa zadnja cena 280 evrov. Zgodnje prijave olajšajo organizacijo delavnice.
Število udeležencev je omejeno, zato si pravočasno zagotovi svoje doživljajsko mesto.
Kontakt za prijavo in več informacij:
📞 041 982 881 – Nataša , 📧 biodanza@biodanza.si
Veselim se doživljanj na otoku in kreiranja varnega prostora s teboj.
Nataša

Kaj boste zamudili, če ne pridete?
Zamudili boste priložnost za globoko notranjo prenovo intimne varnosti. V zelo navdihujočem naravnem okolju otoka Iža. Čaka vas edinstvena izkušnja sprostitve v varnem zavetju skupine, morskega okolja. Priložnost za plavanj v prijetnem in čistem spomladanskem morju. To bo prava priložnost za krepitev občutka varnosti, ki ga pogosto pogrešamo v vsakdanjem življenju.

V zdravem okolju podporne skupine..

Naša življenja so prepletena bolj, kot si mislimo.

Vzajemnost v odnosu ima moč preobražanja.

Biodanza oživlja posameznika in njegove odnose.

OKOLJE IN PREHRANA BOSTA PODPRLA NAŠE DELO

Vzeti si je treba dovolj kvalitetnega časa, v spodbudnem okolju ljudi in narave, da se učinki doživljanj harmonizirajo v nas. Da zavestno pristopimo k preobrazbi naših osebnih kvalitet in krepitvi zdrave identitete.

Z vami bom ves čas, Nataša Kern
Vodenje delavnice v slovenskem jeziku, z možnostjo prevajanja v angleški ali hrvaški jezik (glede na skupino)

O VODITELJICI NATAŠI KERN:
Nataša Kern, vaditeljica biodanze od leta 2006, biodanza@biodanza.si, WhatsApp: 00386 (0)41 982 881
Strastna raziskovalka življenja in gibalnega izražanja, mamica, partnerica, šepetalka, kreatorka, borka in negovalka … se je z biodanzo spoznala leta 2002. Tako se je navdušila, da je takoj z izobraževanjem za vaditelje v Italiji. Tam je bila še dodatno presenečena nad širino in poglobljenim študijem, ki je ponujen študentom. Izobraževanje za učitelja biodanze je uspešno opravila na Model School of biodanza system Rolando Toro – Scuolatoro v Milanu. Na taisti inštituciji je leta 2008 zaključila tudi didaktično izobraževanje in postala učiteljica didaktike pri biodanzo pod okriljem IBF. Celotno didaktično poučevanje je takrat vodil sam ustvarjalec sistema, antropolog in psiholog Rolando Toro Araneda. Od leta 2010 v Sloveniji organizira in koordinira Šolo biodanze v Sloveniji po sistemu Rolanda Tora, kjer deluje tudi kot mentor in tutor študentom šole .
Vodi in organizira tedenske skupine ter različne tematske delavnice v Sloveniji, Hrvaški, Avstriji, Italiji. Sodelovala je že večkrat na festivalu biodanze na Češkem in njihovi šoli kot učiteljica didaktike.
Njene specializacije pri biodanzi so: identiteta in štirje elementi, biodanza za otroke in mladostnike , biodanza z glino, biodanza v naravi. Za to zadnjo specializacijo jo je leta 2019 pooblastila Model school of biodanza system Rolando Toro – Scuolatoro za poučevanje drugih učiteljev biodanze po vsem svetu. V letu 2023 je zaključila tudi »Projekt Minotaver«; specializacijo biodanze, kjer se dela neposredno s »sencami«/strahovi udeležencev. Zadnje poglabljanje je s specializacijo “biodanza in neošamanizem”.
Biodanza je zame lepota življenja, s katero lahko vstopimo globlje v ocean človeka in njegovih še velikokrat neodkritih zmožnosti.
Velikokrat se moramo potopiti tudi v MODROST TELESA. Se učiti s celotnim bitjem zaplesati, izraziti ter doživeti neizrekljivo.
PROCESNA DELAVNICA NA KRATKO:

lokacija in termin: otok Veli Iž, Hrvaška, od srede 21. maja do nedelje 25. maja 2025
Rezervacija nastanitve: direktno v hotelu Korinjak; reception@korinjak.com
Prispevek za delavnico: 210 evrov za zgodnje prijave do 27. januarja 2025, po tem datumu je cena 240 evrov. (pogoji vplačila, odpovedi na obrazcu za prijavo)
Prispevek za nastanitev in prehrano (polpenzion): 76 evrov v sobi za 2 osebi – direktno v hotelu, prispevek za kampiranje je 49 evrov (polpenzion vključen).

Prijava in več info: obrazec je na tej povezavi: 5-DNEVNA PROCESNA DELAVNICA
Informacije o delavnici: biodanza@biodanza.si.
Prihod na destinacijo: v lastni režiji, a bomo povezali celotno skupino mesec pred začetkom, zato, da se lahko ponovno dogovorimo o skupnih potovanjih.

Julijski teden biodanze v Istri - mednarodna zasedba učiteljev
2025-07-05 - 2025-07-12 | Rovinj, Hrvaška, Hrvaška
3. Limeja bodanza Oaza – festival biodanze
/ festival na prostem v živem templju narave /

Blizu Limeje je čudovit razgled nad Limskim kanalom.
Sonce, mesečina, dež in mavrica, morje kot reka, hrib-dolina, gozdovi in ​​sadovnjaki, ti in jaz, lahko skupaj zapleševa v življenje? Celotno, divje modro življenje topline in čudežnosti?
Ali smo lahko hkrati svobodni in ljubeči, popolnoma pripadamo sebi, a hkrati pripadamo drugim in pripadamo temu svetu, pripadamo Zemlji? Ali lahko dovolimo našemu srcu izkusiti resnično povezanost in skupnost?
Ali lahko dovolimo, da nas kaos ustvarjanja, ki je hkrati uničenje in ponovno rojstvo, pripelje v neznane predele sebe? Ali lahko začutimo, kako se nemirni delci zavesti naselijo v našem bitju in postanejo smiseln kozmos?
Ali se lahko dotaknemo skrivnosti obstoja? Ali lahko dušo sveta srečamo v svoji duši, pa tudi v drugih dušah, na mestu, v vsej naravi?
Ali lahko odpremo MILOSTI?
Ƹ̴Ӂ̴Ʒ

Festival bo potekal od 05. julija do 12. julija 2025 na podeželju Rovinja (Istra, Hrvaška), na zasebnem zemljišču na južnem pobočju Limskega zaliva, obdanem z gozdovi in ​​se spušča proti morju. Za nas to pomeni 5 minut spusta do plaže in 8 minut vzpona do vrnitve 🙂
Srečali se bomo v tej sredozemski oazi surove divjine, komajda obdelani s človeško roko, popolnoma brez omrežja, ampak s sončno elektriko in deževnico ter uživali v biodanzi na sveže zgrajenem plesišču, v leseni pagodi, odprti v okoliško pokrajino. Za primer dežja in vetra imamo letos na voljo nova premična platna za zaščito, a vseeno nam pogled v naravo ostane nedotaknjen.
Doživljali bomo na novem lesenem podu obdani z dišečo naravo.
Osem dni je povabilo k regeneracijskemu umiku iz ‘civilizacije’. Oddih od bremen običajnega, mestnega življenja. Skok vere v nenavadno, ki potem lahko postane izjemno …
Vrnitev k sebi, povezovanje z drugimi in izgradnja skupnosti so enako pomembni. Čas in priložnost bo tako za aktivno sodelovanje kot tudi za sprostitev, užitek in obnovo.
Sedem vaditeljev biodanze nas bo vodilo v doživljanja (izkušnje biodanze):

Marcelo Ramon Mur (Argentina / Italija)
Manju Waltraud Pollmenn (Avstrija)
Niraj Skilbeck (Velika Britanija)
Nataša Kern (Slovenija)
Evandro Oliveira (Portugalska / Nemčija)
Jana Berčič (Slovenija)
Marijana Pajić (Hrvaška)*

* Marijana je pripravnica, ki bo postala prva hrvaška vaditeljica Biodanze 🙂

ČASOVNICA DESETIH DOŽIVLJANJ BIODANZE:

sobota, 05. julij: PRIHODI // 18:30 – 21:00
nedelja, 06. julij: 10:00 – 12:30 // 18:30 – 21.00
ponedeljek, 07. julij: 10:00 – 12:30 // PROSTO / KONCERT OB OGNJU
torek, 08. julij: 10:00 – 12:30 // PROSTO / KONCERT OB OGNJU
sreda, 09. julij: PROSTO // 18:30 – 21.00
četrtek, 10. julij: PROSTO // 18:30 – 21.00
petek, 11. julij: 10:00 – 12:30 // 18:30 – 21.00
sobota, 12. julij: 10:00 – 12:30 // SLOVO IN ODHODI

~ Program se lahko spreminja, a se bomo potrudili, da do tega ne bi prišlo. 😉

Marcelo Ramon Mur – biodanza teacher

biodanza teacher Manju W. Pollmann

Niraj Skilbeck – biodanza teacher

Nataša Kern – biodanza teacher

Evandro Oliveira – biodanza teacher

Jana Berčič – biodanza teacher

Marijana Pajić – biodanza trainee

JEZIK IN PREVODI:
Razumevanje festivala bo omogočeno v štirih jezikih, in sicer v hrvaščini, slovenščini, angleščini in italijanščini/nemščini. Zagotovili bomo prevod tistim, ki ga potrebujejo.

CENE:
Cena za OSEM dni programa je 210 evrov za popolne prijave do vključno 5. aprila 2025. Za prijave do 05. junija je cena 280 evrov in od 06. junija dalje je cena 350 evrov.
Za uspešno prijavo je poleg izpolnjene prijavnice potrebno vplačali na isti dan tudi akontacijo 70 evrov. Vse podatke o plačilu najdete v prijavnici, na spodnji povezavi.

REZERVIRAJ SVOJ PROSTOR IN KLIKNI TUKAJ.
Prostora je le za 40 udeležencev. Prisrčno dobrodošli.

ORGANIZATOR:
Udruga Ars.Polis – Anke Butorac 9, 52440 Poreč, Hrvaška, OIB (DDV): 80097360122
Ars.Polis (kar pomeni mesto-država umetnosti) je nevladna neprofitna organizacija, ki omogoča umetnost življenja, spodbuja skupnost in solidarnost med ljudmi, pa tudi razumevanje in sočutje do vseh bitij, na novo definira duhovnost kot ” ljubezen do sebe, drugega in planeta« ter negovanje občutka svetosti Zemlje, narave in naravnih ciklov, svetosti Življenja…
Kontakt: Jana Žufić, e-pošta: jana@ars.polis.hr, telefon: +385 91 1860 514
Kontakt za vprašanja glede tvoje prijave in nastanitve v času festivala: Jelena Petković T: +385 95 9228 851, e-mail: jjagadambe@gmail.com
Svoje znanje in pomoč pri ustvarjanju samega programa nudi Nataša Kern. Ona od leta 2017 organizira letni festival biodanze v Sloveniji in skrbi za Šolo Biodanza v Sloveniji od leta 2010. Pripravlja in vodi redne skupine po Sloveniji ter organizira in vodi številne celodnevne / vikend / tematske delavnice biodanze na različnih lokacijah. Življenjska navdušenka je svoje poklicno življenje od leta 2006 posvetila širjenju izkušenj biodanze v Sloveniji, Hrvaški, Avstriji, Italiji, Češki. V letu 2025 je povabljena tudi k sodelovanju v Berlin in v Anglijo.
Kontakt: Nataša Kern, e-naslov: biodanza@biodanza.si, telefon: +386 41 982 881

PRAVILA IN VIRI NA LIMEJI:
Limeja je ‘živi tempelj’, naravni rezervat in svetišče, kraj divje modrosti in čudežnosti iz vsega srca. Tu vadimo skrb za okolje, predanost zemlji in sočutje do vseh bitij.
Naših »odpadkov« ne odplaknemo v morje; uporabljamo samo naravno kozmetiko in čistila; ne jemo živalskega mesa, niti hrane, ki povzroča trpljenje; med obredi in delavnicami ne pijemo alkohola; ne jemljemo mamil; vzdržujemo notranjo in zunanjo čistočo.
Zemljišče je popolnoma izven omrežja. Sončna energija pokriva naše potrebe po električni energiji, padavine pa nam zagotavljajo razumno količino vode (ki se zbira in filtrira ter je varna za vse, RAZEN za pitje). Gostom sta na voljo dve depandansi s kompostnimi stranišči, tremi tuši in tremi umivalniki. Ne želimo ustvarjati odpadnih voda ali poškodovati tal in varčujemo z viri.
ZATOČIŠČE, PRENOČIŠČE IN HRANA:
Tisti, ki želite ves čas ostati pri nas, globoko doživeti Limejo, lahko to storite tako, da se dogovorite z Jeleno o možnonsstihsami postavite šotore (omejeno število) in donirate naši neprofitni organizaciji Ars.Polis, ki bo pomagala pri nadaljnji izvedbi projekta in financirala programe, ki jih organiziramo. za lokalno skupnost.
Ostali, ki imate radi več luksuza kot Robinson :), lahko bivate v bližnjem naturističnem kampu Valalta ali kampu Val Saline, pa tudi v enem od številnih hotelov ali neštetih apartmajev, ki jih ponuja Rovinj. Mesto je oddaljeno le 5 minut vožnje.
Za vegansko prehrano bo poskrbel med programom gostujoči kuhar/kuharica. Če želite naročiti prehrano, to označite v prijavnici – preko obrazca. Kdor ne želi poskusiti okusne prehrane za en teden, seveda lahko prinese svojo hrano s seboj (brez mesa, prosi lastnica prostora) ali se prehranjuje v okoliških restavracijah, picerijah ipd.
“Prosim le, da Limejo spoštujemo kot zatočišče brez krutosti.” [Sora Neva, čuvajka zemlje]
POŽARNO OPOZORILO:
Drva, kamin in ogenj so prepovedani! Odgovorna oseba mora biti ena – in sicer gasilec – in edini bo lahko zvečer zakuril ogenj na ognjišču ali dodal drva.
Poleti obstaja velika nevarnost požarov, zato je kurjenje ognja na prostem strogo prepovedano.

Povezovanje z življenjem: 4 dnevna delavnica v NARAVI, z dodano močjo GLINE
2025-08-14 - 2025-08-17 | Javorniški Rovt, Slovenija, Slovenia
Zakaj stik z naravo omogoča prenovo?
Pridruži se nepozabni delavnici, kjer bomo v objemu narave in skozi povezovanje z glino obudili pristen stik s sabo, svojim notranjim doživljanjem ter s prvinskimi ritmi življenja. Narava prizemlji in povrne občutek notranjega miru. Obkroženi z naravnimi elementi lažje umirimo misli, sprostimo napetosti in povečamo osredotočenost na sedanji trenutek. To prispeva k bolj uravnoteženemu življenju in zmanjšanju stresa v vsakodnevnem tempu.
Letos bo izkušnja še poglobljena, saj bomo v naravi en dan več, kot pred dvema letoma, kar omogoča globljo prenovo telesa in duha.
Delavnico bomo izvedli v izjemnem naravnem okolju Javorniškega Rovta, ki ohranja svojo pristno, skoraj neokrnjeno podobo in kamor se z veseljem vračamo že vrsto let. Obdan je z mogočnimi gorami, mešanimi gozdovi in čudovitimi gozdnimi jasami. Tik ob domu na pričaka slikovito jezero, kamor se iz gozda steka poskočen gozdni potok, ki s svojo bistro vodo prinaša občutek prenove, svežine in jasnosti.

Naravni elementi nas obkrožajo.

Raziskujemo Javorniški Rovt.

Bivamo tik ob jezeru.

Biodanza v naravi – kaj nam nudi?
Biodanza v naravi je posebna specializacija sistema biodanze, ki za induciranje doživljanj zamenja prostor dvoran s prostorom žive narave. Glasbo nam bo nadomestila glasba in zvoki narave ter sočloveka.
V ciklični čas in prostor narave bomo vpletli izjemna doživljanja biodanze v naravi. Človeška bitja smo del širšega ekosistema žive narave in naš način delovanja, razmišljanja zadnjih nekaj sto let, nas je od te povezave in dojemanja le tega odtegnil. Zato si bomo vzeli štiri dni, da obstojimo obkroženi z gozdovi, svežim potokom in jezerom, prisluhnili bomo zvokom narave, opazovali barvne nianse, naravna gibanja … in si poiskali svoja zatočišča v naravi.
Razširitev biodanza v naravi je zasnovana z namenom, da prenovimo in poglobimo našo prvinsko funkcijo povezovanja.
Četudi ste na biodanzi v naravi in na Javorniškem Rovtu že bili, se vedno ustvarjajo nova doživetja z drugimi ljudmi, z drugimi drevesi in zvoki. In z novimi kombinacijami vaj.

Tiha prisotnost življenja.

Stik krošenj in svoboda dihanja.

Spokojnost v naravi, “kot da je” moj dom.

Biocentrični princip pri biodanzi predlaga ravno ta povratek v povezovanja. Da se ta povezava, ki je biološka funkcija vseh živih bitij, osvobodi in izrazi znotraj vsakega izmed nas. In ta proces povezovanja se najlažje spodbuja z vzpostavljanjem stika – povratne zanke z živim okoljem in z dražljaji, ki jih le to omogoča tudi nam.
Preoblikovalna moč gline v odnosu s človekom.

Biodanza z glino – glina je živi material, ki povezuje in odkriva naše globoko sloje.
Glina ima tudi svojo lastno moč, da vzpostavi stik z nami in doseže naše globine in nezavedne vsebine. V tem procesu povezovanja se med menoj in glino vzpostavi komunikacija, ki se izrazi na svoj način.
Glina kot živi material je prepoznana kot orodje za človekov razvoj, ki omogoča prebijanje ovire represije s sproščanjem pomembnih podob in čustvenih vsebin. Ponuja torej možnost novega razumevanja pomenov in olajša njihovo vključevanje v življenje. Spodbuja sprostitev potlačenih občutkov in ustvarjalni tok. Proces oblikovanja gline odpira prostor za izražanje in razreševanje čustvenih blokad, kar vodi k večji sproščenosti in notranji svobodi.
Kompleksnost in intimnost:
Iz srečanja z glino se lahko porodi edinstvena in individualno spreminjajoča se oblika. Nič vnaprej določenega. Nič načrtovanega. Samo prepučanje v povezovanju, spoznavanju ter čutenju v tem srečanju, v tem trenutku …

Glina govori …

Glina sporoča …

Glina povezuje in celi.

NA KRATKO pomembne informacije o delavnici:

14. – 17. avgust 2025
Javorniški Rovt – čudovit biser na prisojni legi pod grebeni Karavank
Vaditeljica Nataša Kern, vodi in organizira biodanzo v naravi že od leta 2007,leta 2019 je od Metodološkega odbora (v sodelovanju z Scuolatoro UNIPIB in organizacijo BRT – Biodanza Rolando Toro) prejela avtorizacijo, da lahko izobražuje (vaditelje biodanze) nove specialiste za biodanzo v naravi.
Število udeležencev je omejeno, zato si rezerviraj svoje mesto.
Prijava na 4 dnevno delavnico je zaželena do konca junija 2025. Cena je 220 evrov za ves program delavnice. Stroški gline in ostalih potrebnih dodatkov so že všteti in jih priskrbim za vas.
Nastanitev s prehrano za vse tri polne penzione je le 117 evrov po osebi (sobe z več ležišči, souporaba kopalnice). Preprosto, a čisto in prijetno vznemirljivo, ko je malo drugače od tistega razkošja svoje spalnice, kot smo je navajeni doma. 🙂

Zaradi organizacije so zelo zaželene prijave do konca junija. Najlepša ti hvala. Povezava na prijavni obrazca (klikni tu). Dodatne informacije najdeš na obrazcu.

V kolikor te zanima še kaj, mi piši ali me pokliči: biodanza@biodanza.si ali 041 982 881.
Vas prisrčno pričakujemo.
Narava, Glina in Nataša

Pridruži se redni tedenski skupini v Ljubljani
2025-09-17 19:00 - 21:00 | Društvo Višja Vibracija, Cesta Andreja Bitenca 68, Ljubljana, 1000
Od septembra do junija tedensko ustvarjamo večere za globoka doživljanja z biodanzo, ki ti pomagajo obogatiti vsakodnevno življenje. Doživljanja te opolnomočijo na področjih, kjer to potrebuješ. Naj bodo to odnosi, stik s seboj, občutenje telesa, zavedanje svoje vrednosti, zaupanje vase ali v življenje ali soljudi. Mnogo človeških kvalitet prebujamo z udeležebo pri biodanzi.
Zato te vabim, da se letošnje leto pridružiš redni tedenski skupini – odprto srečanje je v SREDO 17. septembra (19.-21.) v Višji vibraciji (Pržan, Cesta Andreja Bitenca 68) v Ljubljani.
Biodanza je izjemen gibalen sistem, ki s preprostimi doživetji omogoča edinstveno izkušnjo za vsakega posameznika – tako na telesni kot tudi duševni ravni.
Prav zato nas biodanza opolnomoči tam, kjer to najbolj potrebujemo.
Njeni učinki delujejo celostno, na vse plasti našega bitja (sistemsko). Preko gibanja, občutenja, stika in prisotnosti nas vodi v polno doživljanje trenutka.
Kaj nam prinaša redna skupina biodanze

s preprostimi gibalnimi vajami ob glasbi poglabljam in raziskujem stik s seboj,
bolj jasno prepoznavam svoja občutenja in čustva,
ponovno preko neverbalne komunikacije odkrivam svoj stik s soljudmi,
razvijam svojo odnosno dinamiko,
prepoznam lastno vrednost in razvijam (genetske) potenciale,
v življenju stopam z večjim samo-zaupanjem,
(ponovno) odkrivam moč povezovanja (s seboj in z drugimi),
povežem se z občutkom pripadnosti, ki nudi varnost,
začutim notranjo stabilnost, ki se prenese tudi v moje življenje.
postanem bolj pomirjen v sebi / s seboj (in drugimi).

Čarobnost in učinkovitost biodanze je v njeni preprosti izvedbi in globokem znanju vaj, ki jih imenujemo “doživetja” ter samega načine sestave srečanj. Vse to znanje je združil in predal preko sistema biodanze njen utemeljitelj čilski pedagog, antropolog, psiholog Rolando Toro Araneda (1924-2010).
Redna skupina ob sredah z vaditeljico Natašo Kern začne z delom 24. septembra. Takoj po letnem festivalu biodanze, ki je 19.-21. septembra.
Prvo jesensko srečanje, ki je odprto za vse zainteresirane je:
✅ v sredo 17. septembra 2025, 19. – 21. ure
✅v dvorani Društva Višja Vibracija, Cesta Andreja Bitenca 68, Pržan – Ljubljana.
Odprte srede, kjer lahko začutiš učinke biodanze na sebi, so: 17.9. in 24.9. ter v oktobru: 1.10. in 8.10.2025.
Če biodanze še ne poznaš, ti priporočam, da se za začetek udeležiš vsaj štirih zaporednih srečanj. Tako boš lahko doživel/a celovitejšo izkušnjo in lažje začutil/a, ali ti biodanza v tem trenutku tvojega življenja ustreza. Nato se lahko odločiš za redno tedensko udeležbo v daljšem obdobju.
INFORMATIVNA PRIJAVA – klikni tukaj.

bosonoga čustnost (pexels -avt. Rocketmann)

povezovanja med nami

Dotik, ki se prerodi v božanje.

nudenje varnega prostora prenove

globoka pot čutov (pinteres)

Kako ustvarjamo zdravo okolje z biodanzo, zakaj tako učinkuje na človeka? In predvsem, kako se občuti posameznik na doživljanjih?
Vsako jesen vaditelji biodanze ustvarjamo redne skupine po Sloveniji, ki se jim pridružijo posamezniki, ki se odločijo posvetiti čas (enkrat tedensko) intenzivnemu delo na sebi s sistemom biodanza. Redna skupina biodanze vsako leto znova ustvarja varen prostor, kjer se lahko prepustimo osebnim doživljanjem, ki nas opolnomočijo. Kjer se ob raznolikosti stikov izrazi in preobrazi, ojača naša “zdrava” identiteta.

Izražam svojo radost.

Skupaj v raznolikosti.

Učim se sobivanja.

Nega z dotikom opolnomoči.

Življenje se rado izraža z intenzivnostjo..

IDENTITETA SKUPINE in VARNO, stabilno OKOLJE
Vsakokrat se v času oblikuje tudi samosvoja identiteta skupine, ki omogoča udeležencem z redno udeležbo, tedensko “dozo spodbudnih dražljajev” (osebnih in skupinskih), ki vodijo v doživetja, ki zdravijo izgubljene povezave in spodbujajo posameznika v njegovem vsakdanu v več življenja, več poguma, več kreativnosti ter sožitja v bivanju z okoljem, kjer je.«
DOŽIVETJA, ki zdravijo izgubljene POVEZAVE
Bistvena usmerjenost sistema biodanze je spodbuditi v človeku z izbranimi vajami boljšo raven “integriranosti”. Vse vaje so prepletene na način in podane preko glasbenih, zvokovnih spodbud tako, da omogočijo psihičnim in fizičnim aspektom človeka realizacijo in stabilizacijo, kadar je to potrebno. Da zavestno udeleženci prepoznajo svoje “dele”, svoje potenciale in jih začno uporabljati v svojem vsakdanjem življenju.
Biodanza OŽIVLJA posameznika/co
Z redno tedensko vadbo v stalni skupini se učinki dolgoročneje harmonizirajo. Le tako spremembe in naše nove navade najdejo trajnejše učinkovanje v našem življenju. Tako biodanza oživlja posameznika in njegov celosten stik z življenjem.
Na primer, če želim živeti bolj pogumno, mora pogum najti prostor v mojem življenju, da se izrazi, da se “trenira” (udejanja). Pa ne le enkrat. Večkrat v mesecu, da se na nek način “udomači” in ojača v mojem izrazu (v kolikor ga je bilo prej premalo ali nič).

Preplet teorije in prakse – na redni skupine več prakse. 🙂

Vsako leto so priložnosti za sodelovanje.

festival biodanze (photo: Pinteres)

Skupinska dinamika pri biodanzi je bistvena.

Spodbujamo svoje potenciale tudi v Šoli biodanze v Sloveniji

GRAJENJE POVEZAV – pri biodanzi delujemo na različne nivoje povezovanja.
Tako čustvenih izrazov, fizičnih telesnih izrazov v sebi kot tudi povezovanja znotraj družbe, kjer tkemo odnose z ljudmi okoli nas. V biodanzi je pomembna skupinska dinamika, zato oživljamo posameznika in tudi njegove odnose (ali gradimo nove in lažje tudi nekatere opuščamo).
Biodanza PRENAVLJA NAŠO ODNOSNO DINAMIKO
Dobrodošel vsak/a, ki se želi aktivno vključiti v proces osebne prenove z doživljanji. Ta proces bo potekal v skladu z notranjim ritmom posameznika in ob podpori, prisotnosti stalne skupine in mene, kot vaditeljice skupine.
PRIJAVA – zanima me redna skupina.
Z novim zanosom za ustvarjanje polnejšega življenja, vas pričakujem vsako SREDO v Ljubljani.
Nataša Kern
Sistem biodanze in njegovo učinkovanje na človeka aktivno preučujem že od leta 2002, z vodenjem redne skupine sem začela jeseni 2006 in nadaljujem tudi s sodelovalnjem na tujih šolah, festivalih po svetu (Avstrija, Ćeška, Nemčija, Italija, Hrvaška).
V Sloveniji vodim tudi Šolo biodanze v Sloveniji po sistemu Rolanda Tora Araneda, ki je vrata prvi generaciji odprla jeseni 2010, letos v oktobru začnemo s tretjo generacijo. Čas, da se pridružite izobraževanje, je še do prvega vikend modula – 18./19. oktobra 2025, ko pride v Slovenijo predavat izvrstna hči utemeljitelja biodanze Viviana Luz Toro Matuk..
Za več informacij mi piši na biodanza@biodanza.si ali me pokliči 041 982 881.

5-dnevni proces z biodanzo "Dotik in božanje"
2026-05-27 - 2026-05-31 | hotel Korinjak, Veli Iž, Croatia (Local Name: Hrvatska)
Dotik in božanje osvobajata izraz življenja
Zakaj sta dotik in božanje pomembna gradnika naše identitete?
Dotik je dejanje, ki oživlja odnose. Znotraj nas od začetka našega bivanja ustvarja možnosti zaznavanja sebe, ljudi v svoji bližini in okolja, v katerem se nahajamo. S pomočjo dotika se učimo svojih telesnih meja in obnavljamo psihofizično počutje. Ko se dotiku pridruži naša popolna prisotnost, se odzove celotno bitje. Odpre se pot samospoznavanja, pot k poglobljenemu doživljanju samega sebe in življenja nasploh.Ta proces nam pomaga k boljši telesni sproščenosti, odstranitvi stresnih usedlin ter bolj pretočni vitalni energiji. Naše telo se tudi lažje obnavlja po svojih naravnih močeh.
Vabim te na nepozabno 5-dnevno procesno biodanzo, ki bo potekala na čudovitem otoku Velem Ižu, na koncu tople pomladi 2026.

Cvetje malo drugače.

pripeljejo vodo za cel otok – enkrat tedensko

sproščanje na prijetni hotelski plaži z odlično kavico

razgled z vrha otoka

Točen datum je od srede 27. maja do nedelje 31. maja 2026.
To bo priložnost, da s pomočjo intenzivnih doživetij biodanze, znotraj čustveno naklonjenega zavetja skupine povežeš s seboj, z drugimi in z življenjem na globlji ravni. Vse to v objemu čudovite narave in lahkotne zračnosti Jadranskega morja.
Kaj nam prinaša letošnja tematika?
✅ Dotik in božanje imata izvrsten potencial za integracijo fizičnih in psihičnih vsebin človeka.
✅ V varnem in empatičnem kontekstu biodanze božanje prebuja našo fizično in psihično zavest. Pomaga nam razčistiti stik s svojo identiteto in ojača pretok življenjskih sokov.
✅ Ko telo sprejme nežnost, se spremeni način, kako vstopamo v bližino, kako postavljamo meje in izražamo željo po stiku, po povezovanju.
✅ Krepitev povezanosti z vitalnostjo življenja v sebi. Dokler sem živ/a pripadam življenjski sili, ki je v meni.
✅ Z čustveno polnim dotikom in božanjem ustvarjamo bogat prostor, doživetja, ki nas povezujejo, obnavljajo in oživljajo. Tako kot posameznika tako tudi kot skupino, ki se temu posveti.
✅ Ta proces omogoča globoko notranjo reorganizacijo ter večjo sposobnost povezanega, utelešenega bivanja. Z ojačano identiteto bomo iz lastnega samozavedanja vse bolj jasno in pogumno izražali želje, potrebe – v odnosu do sebe in z drugimi.
✅ Poglobljene vezi in nova prijateljstva zanimivih ljudi.
Vodilo odnosnega procesa pri biodanzi je feedback ali vzajemnost in le tega bomo v petih dneh našega dela intenzivno spoznavali, doživljali in spoštovali.

Dotik, ki se prerodi v božanje.

Nega z dotikom opolnomoči.

Ko nas bližina nahrani in pomiri…

Dotik je lahko tudi zabavna povezava.

Kaj ti zraven prinese še lokacija?
✅ Skrbno in z dolgoletnimi izkušnjami pripravljeno vegetarijansko prehrano v hotelu Korinjak, ki nahrani vse čute.
✅ Možno se bo prepustiti tudi mojstrskim rokam hotelske maserke in terapevta – obvladata. 😊
✅ Hotel nudi tudi vsakodnevne gong kopeli.
✅ Kopanje v kristalno čistem morju, pohajkovanje po bližnjih hribčkih, borovih gozdovih, pretegovanje na plaži, povezovanje s soncem in polnjenje zaloge D vitamina.

Prehrana z nasmehom.

Lahkotno, a polno vrednosti.

Zajtrki – kreativnost in igrivost :).

Popoldansko sinhrono plavanje.

Za koga je ta delavnica in kaj nam prinaša?
Delavnica je namenjena vsakomur, ki čuti ali že razume pomembnost dotika in kvalitetne človeške bližine za dobro počutje in za samo zdravje našega bivanja.
Z delavnico bomo malo v teoriji in veliko v doživljajski praksi napolnili svoje izkušnje dotika, ki hrani in božanja, ki osvobaja življenjsko silo v nas. Biološki doprinosi našemu bitju so intenzivni in nam sežejo globoko.
Delavnica nudi obnovitev tvoje življenjske energije, ojačala identiteto in zaupanje vase ter sočloveka. Da osvobodiš svoj potencial bližine, povezovanja preko dotika in čustvene prisotnosti – drug ob drugemu. Da obogatiš svoje življenjske izkušnje in si dvigneš kvaliteto dotika in božanja. Namenjena je tako za moške kot tudi za ženske.
Pridružite se nam na tej posebni poti v času, ko je pomlad na otoku že polno prebujena in podpira občutek sproščenosti, domačnosti in živosti.
Prijave sprejemamo do zapolnitve prostih mest. Povezava na več informacije glede nastanitve in prijavnico je TUKAJ
Prispevek za delavnico:

predprijave do 12. februarja 210 evrov,
za prijave od 13. februarja do 31. marca je 240 evrov,
za prijave od 1. aprila dalje je cena 280 evrov.

Zgodnje prijave olajšajo organizacijo delavnice. Število udeležencev je omejeno, zato si pravočasno zagotovi svoje doživljajsko mesto.
Kontakt za prijavo in več informacij:
📞 041 982 881 – Nataša, 📧 biodanza@biodanza.si
Veselim se doživljanj na otoku in kreiranja varnega prostora s teboj.
Nataša
Kaj boste zamudili, če ne pridete?
Zamudili boste kar pet dnevno priložnost za globoko prenove svoje kapacitete dotika in božanja. V zelo navdihujočem naravnem okolju otoka Velega Iža. Čaka vas edinstvena izkušnja sprostitve v prijetnem in čustveno podprtem zavetju skupine, morskega okolja. Priložnost za plavanje v čistem spomladanskem morju.

V zdravem okolju podporne skupine..

Naša življenja so prepletena bolj, kot si mislimo.

Vzajemnost v odnosu ima moč preobražanja.

Biodanza oživlja posameznika in njegove odnose.

Okolje in prehrana hotela bosta podprla naše delo.
Vzeti si je treba dovolj kvalitetnega časa, v spodbudnem okolju ljudi in narave, da se učinki doživljanj harmonizirajo v nas. Da zavestno pristopimo k preobrazbi naših osebnih kvalitet in krepitvi zdrave identitete.

sproščanje na prijetni hotelski plaži z odlično kavico

Pogledi lajšajo duha.

Jedilnica tik na morsko gladino.

Osvežitev pod borovci na prijetnih ležalnikih.

lokacija: otok Veli Iž, Hrvaška
Rezervacija nastanitve: direktno v hotelu Korinjak; reception@korinjak.com
Prispevek za nastanitev in prehrano (polpenzion): 79 evrov v sobi za 2 osebi – direktno v hotelu, prispevek za kampiranje je 49 evrov (polpenzion vključen).
Vodenje delavnice v slovenskem jeziku, z možnostjo prevajanja v angleški ali hrvaški jezik (glede na prijave).

O VODITELJICI NATAŠI KERN:
Nataša Kern, vaditeljica biodanze od leta 2006, biodanza@biodanza.si, WhatsApp: 00386 (0)41 982 881
Strastna raziskovalka življenja in gibalnega izražanja, mamica, partnerica, šepetalka, kreatorka, borka in negovalka … se je z biodanzo spoznala leta 2002. Tako se je navdušila, da je takoj z izobraževanjem za vaditelje v Italiji. Tam je bila še dodatno presenečena nad širino in poglobljenim študijem, ki je ponujen študentom. Izobraževanje za učitelja biodanze je uspešno opravila na Model School of biodanza system Rolando Toro – Scuolatoro v Milanu. Na taisti inštituciji je leta 2008 zaključila tudi didaktično izobraževanje in postala učiteljica didaktike pri biodanzo pod okriljem IBF. Celotno didaktično poučevanje je takrat vodil sam ustvarjalec sistema, antropolog in psiholog Rolando Toro Araneda. Od leta 2010 v Sloveniji organizira in koordinira Šolo biodanze v Sloveniji po sistemu Rolanda Tora, kjer deluje tudi kot mentor in tutor študentom šole .
Vodi in organizira tedenske skupine ter različne tematske delavnice v Sloveniji, Hrvaški, Avstriji, Italiji. Sodelovala je že večkrat na festivalu biodanze na Češkem in njihovi šoli kot učiteljica didaktike.
Njene specializacije pri biodanzi so: identiteta in štirje elementi, biodanza za otroke in mladostnike , biodanza z glino, biodanza v naravi. Za to zadnjo specializacijo jo je leta 2019 pooblastila Model school of biodanza system Rolando Toro – Scuolatoro za poučevanje drugih učiteljev biodanze po vsem svetu. V letu 2023 je zaključila tudi »Projekt Minotaver«; specializacijo biodanze, kjer se dela neposredno s »sencami«/strahovi udeležencev. Zadnje poglabljanje je s specializacijo “biodanza in neošamanizem”.
Biodanza je zame lepota življenja, s katero lahko vstopimo globlje v ocean človeka in njegovih še velikokrat neodkritih zmožnosti.
Velikokrat se moramo potopiti tudi v MODROST TELESA. Se učiti s celotnim bitjem zaplesati, izraziti ter doživeti neizrekljivo.

Zdravljenje človekove narave z naravo.
2026-07-23 - 2026-07-26 | Dvoranica NAVA – pri Storžiču, Pangršica, Kranj - Golnik, 4000, Slovenia
Zakaj stik z naravo omogoča prenovo?
Biodanza v naravi niso le doživljanja biodanze prestavljena v naravno okolje npr. v gozd, na travnik, na porečje, ob morje ipd.
Doživljanja biodanze v naravi so posebej zasnovana (brez glasbe iz zvočnikov), da nudijo človeku obnovo njegove zmožnosti povezovanja z življenjem.
Pozornost damo zvokom, gibanjem, barvam in ostalim dražljajem, ki jih je v naravnem okolju v izobilju.
Ponovno odkrivanje biološke funkcije povezovanja
Ne gre za to, da bi se le povezovali z naravnimi danostmi, ampak predvsem za to, da s pomočjo okolja spodbudimo svojo sposobnost povezovanja (našo biološko funkcijo). Predvsem v sebi. S svojimi vsebinami, s svojim notranjim zanosom po življenju, z novim osmišljanjem bivanja.
Pomembno je vedeti, da nam ta funkcija pomaga vzpostavljati povezave tudi z drugimi ljudmi v svojem življenju. Omogoča nam tudi, da poglobimo ali razjasnimo svoje poglede na zadeve, odnose, osvežimo svoje fizične in psihične čute.

Lahkotno dihanje na pobočju.

Prisotnost in potopljena v naravo.

Gora Storžič bo z nami.

Čutiš, da bi bil dober čas, da se posvetiš tej svoji funkciji povezovanja? Da začutiš pretok življenja v sebi?
Ta funkcija je mnogokrat v človeku neprepoznana, atrofirana (zmanjšana, oslabljena).
Vabim te, da si podariš tri – štiri dni, v katerih bomo upočasnili ritem vsakdana in se znova približali tistemu, kar nas v globinah hrani in prenavlja.
Prepletenost in sistemskost življenja v našem okolju
Narava ni le okolje polno dreves, grmovja, mahovja, gora, rek, nebesnega svoda in zvezd ter pisana kolekcija živali, večjih, kopenskih, letečih, vodnih in mnoštvo malih, ki se nahajajo v prsti, lubju, kotlinah, večini pogledov skrite.
Narava je sam pretok in izraz življenja. In mi smo del tega živega biološkega sistema na planetu Zemlja.
Vse prevečkrat človek dojema naravo kot nekaj, kar je izven njega – kot nekaj, v kar vstopa ali od česar se distancira. Sodobni način življenja pa človeka in njegov vsakdan vse bolj oddaljuje od njegove prvinske povezanosti z življenjem, katerega del je.
V naravi so sistemi med seboj povezani in v stalnem prehajanju. Porajanje, brstenje in odmiranje, trohnenje so prisotni prav vsak dan.
Posebej v pomladnem in poletnem ciklu lažje opazimo brstenje in porajanja življenja, v jesenskem in zimskem ciklu pa zorenje, odmiranje in počitek, da se življenje lažje posveti notranjim procesom… in se ponovno okrepi navznoter.
Naravno okolje nas spominja na naše naravne cikle, ki jim pripadamo.
V živem okolju narave mnogi ljudje najdejo svoja zatočišča za prenovo, za umik od vrveža, za kreativne spodbude in zdravljenje svojih izgub, ran.

Tiha prisotnost življenja.

Stik krošenj in svoboda dihanja.

Spokojnost v naravi, “kot da je” moj dom.

Narava se povezuje, tudi s človekom, ko se od znotraj ponovno tudi sam odpre povezovanju. Ko obnovi svojo biološko funkcijo povezovanja z življenjem in ko se ji zares približa, začne sodelovati z njim: odpira čute, mehča notranje napetosti, umirja misli in pogosto znova prebudi občutek povezanosti z življenjem.
Čas za zmanjšanje stresa in dvig naše osredotočenosti
Tudi raziskave to potrjujejo.
Čas, preživet v primernem naravnem okolju, je povezan:

z zmanjšanjem stresa,
nižjim krvnim tlakom,
izboljšanim razpoloženjem,
večjo ustvarjalnostjo ter
boljšo sposobnostjo osredotočanja.

Tudi kratka izpostavljenost naravi lahko opazno vpliva na naše počutje in notranje ravnovesje.
V knjigi “The Nature Fix” (v slovenščini pogosto omenjana kot Narava zdravi) Florence Williams jasno zapiše, da narava ni razkošje, temveč ena izmed temeljnih človeških potreb — nekaj, kar naš živčni sistem globoko prepoznava kot prostor obnove, varnosti in ustvarjalnega diha.
Kje bomo prenavljani svoj življenjski napoj?
Tokrat bomo doživljali na obronkih čudovite gore Storžič, v bližnjih gozdovih, travnikih, ob potoku Stražnica.

Storžič izza meglice.

Pogled gore.

Narava JE.

Bivali bomo skupaj, v preprosti domači nastanitvi (sobe za dve osebi in soba za eno osebo).
Prav ta preprostost – skupno bivanje, deljenje ritma dneva, jutranje tišine, večerni pogovori in bližina narave – ustvari nekaj zelo dragocenega: občutek pripadnosti, umiritve in notranje mehkobe.
Dobrodošel. Dobrodošla.
Z vami bom
Nataša Kern
ps: Priporočam PRIJAVO preko obrazca do 1. junija 2026 (najugodnejša cena).
pss: Mesta na biodanzi v naravi so omejena – le do 10 udeležencev.

Neposreden stik z zemljo.

Ko bi znali “videti” drevesa.

Skoraj smo dosegli vrh Storžiča. 🙂

POVEZETEK informacij o delavnici:
KDAJ: 23./24. – 26. julij 2026 (čet/pet-ned)
KJE: pobočje gore Storžič in njena okolica

direktno NA PRIJAVNICO – TUKAJ

VODI: Vaditeljica Nataša Kern, vodi in organizira biodanzo v naravi že od leta 2007,leta 2019 je od Metodološkega odbora (v sodelovanju z Scuolatoro UNIPIB in organizacijo BRT – Biodanza Rolando Toro) prejela avtorizacijo, da lahko izobražuje (vaditelje biodanze) nove specialiste za biodanzo v naravi.
Število udeležencev je omejeno.
Prijava na 3 (4) dnevno delavnico je zaželena do 1. junija 2026. Cena je 180 evrov za prijavo do 1.6., potem se cena dviguje (poglej v prijavnici).
*OPCIJA: lahko začnemo z delavnico ali le bivanjem že v *četrtek 23. julija.

10. festival biodanze v Sloveniji
2026-09-25 - 2026-09-27 | Gozd Martuljek, Slovenija
Poezija človeških srečanj.
Intenzivnost doživljanj na slovenskem festivalu biodanze je vsako leto začinjeno z drugačno dragoceno aromo. Kako pa arome doživljanja opišejo naši udeleženci.

“Festival biodanze v Sloveniji ponuja občutek domačnosti.”
“Raznolikost vaditeljev obogati naša doživetja.”
“Občutek podpore se med vodenjem razliva na nas in se širi v naše celice.”
“Počutim se sprejet in povezan s prisotnimi.”
“Festival je izvrstna izkušnja. Bi moral biti večkrat na leto!!”

Septembra si toplo dobrodošel/la na jubilejnem DESETEM festivalu biodanze v Sloveniji.
Biodanza ni tehnika za dobro razpoloženje — je globoka pot do sebe in do soljudi. Temelji na skrbno zasnovanemu sistemu vaj, z namenom, da se skozi gibanje, glasbo in interakcijo dotaknemo svojih notranjih svetov. Vsaka vaja, vsak stik, vsak korak te povezuje v večjo celovitost. Z močjo tvojega osebnega doživljanja. In ne, da samo čutiš, doživljaš, predvsem za to, da to preneseš v svoj vsakdan. Da ti doživeto koristi v tvojem življenju.

globoka pot čutov (pinteres)

Izražam svojo radost.

Učim se sobivanja.

prisotnost in zavestnost v skupini (pexels-Elly Fairytale)

Čutiva se v najinem trenutku.

tukaj in skupaj

bosonoga čustnost (pexels -avt. Rocketmann)

prebujanje čutov (pexels-The Hien Bui)

FESTIVAL POSVEČEN LEPOTI, NAVDIHU ČLOVEŠKE PRISOTNOSTI
V času, ko je veliko odnosov površnih, dnevi pa pogosto polni hitenja, obveznosti in notranje razpršenosti, postaja vse bolj dragoceno, da znova ustvarjamo prostor, kjer lahko zares začutimo sebe. Situacije okoli nas in po svetu nam dostikrat razburkajo čustva, prebudijo jezo, tako da se včasih naš pogled na človeštvo zamegli. Ali nas celo zaobjame obup in nesmiselnost bivanja.
Prav zato je izrednega pomena, da se znamo obrniti in usmeriti svojo pozornost tudi na situacije, ko se ljudje povežejo, ko so solidarni, ko so strpni in vedri v povezovanju, tako do različnosti življenjskega izraza, kot tudi do svojih občutij.
V vsakem obdobju je potrebno vzpostaviti ponovno stik in aktivno povezavo s svojimi človeškimi vrednotami. Ne le s pomočjo razumevanja, miselnega poglabljanja, ampak tudi in predvsem s pomočjo doživljanja. Da misel in želja postaneta živa izkušnja. Doživeto v tem trenutku, kar nas na novo prebudi.
🌿 Čaka te vikend, ki ne bo le oddih — bo preobrazba poezije v življenje.
🌿 Tvoje izkušnja bo znova postala živa, pristna.
🌿 Tvoje vrednote, tvoj izraz in tvoja povezanost — naj se zopet opolnomočijo.
Ne zamudi priložnosti, da se spomniš in doživitš, da je BITI ČLOVEK tudi spodbudna izkušnja.
Pridruži se nam — srčno si vabljen/a.

rahločutni stik življenja

Nega z dotikom opolnomoči.

drug ob drugemu – v miru

blaženo počutje radosti (pexels- Polina Tankilevitch)

NAVDIH POEZIJE ZA DOŽIVETO IZKUŠNJO
Na festivalu nas bodo letos v doživljanjih navdihovale izbrane poezije, ki bodo odpirale prostor globljemu doživljanju življenja, čustev, odnosov in notranje resnice. S pomočjo glasbe, gibanja in srečevanja bomo raziskovali, kako ponovno odkriti svojo vitalnost, senzualnost, ustvarjalnost in občutek povezanosti — ne na naučen ali prisiljen način, ampak skozi neposredno izkušnjo doživljanja.
Tema letošnjega festivala nas še posebej vabi v raziskovanje notranje lepote človeka. V svetu, ki pogosto poudarja podobo, dosežke in učinkovitost, biodanza odpira drugačen prostor — prostor, kjer lahko ponovno začutimo svojo človeškost, ranljivost, mehkobo, jasnost, izjemnost in predvsem pristnost – prav tako kot sem v tem trenutku. Prav v teh delih sebe pogosto odkrijemo največjo moč, pripravljenost za ustvarjanje svojega življenja in sposobnost za resnično bližino.
Festival bo zato več kot le vikend oddiha.
Lahko postane izkušnja, ki se človeka dotakne globlje in mu pomaga ponovno začutiti, da življenje ni nekaj, kar moramo zgolj obvladovati, ampak nekaj, kar lahko živimo bolj polno, z več ustvarjalnosti, povezanosti, navdiha ter lepote.

Povezovanje s sočlovekom.

Povezovanje s pripadnostjo.

Srečanje v vzajemnosti.

Dvig vitalne energije.

Biodanza deluje sistemsko na celotnega človeka (fizično in psihično)
🌿 Biodanza ni plesna tehnika in ni performans. Je življenjski sistem, ki ga je ustvaril antropolog Rolando Toro Araneda iz Čila, z namenom, da človeku pomaga ponovno vzpostaviti stik z lastno življenjsko energijo, identiteto in sposobnostjo za globlje doživljanje življenja. Polaga v srce izkušnje telesno modrost in sposobnost poustvarjati življenje in ga živeti.
🌿 Antropolog je ustvaril skozi desetletja raziskovanja teoretičnega znanja in pridobivanja izkušenj sistem, ki vključuje preko 250 raznolikih vaj. Vse te vaje z natančno metodologijo spodbujajo v človeku:

povratek k izvorni obliki življenja, kjer se opolnomoči,
k izhodiščni obliki komunikacije, ki prenavlja naše odnose,
k delovanju, ki ga vodi izkušnja, ki integrira.

Povezuje nazaj človeka v prisotno, ustvarjalno in izpolnjeno bitje.
🌿 V varnem in sprejemajočem prostoru se postopoma začne mehčati notranja napetost, telo ponovno zadiha, človek pa lahko začuti več spontanosti, zaupanja, topline in življenjske prisotnosti.
Poezija človeških srečanj – klikni za PRIJAVNI OBRAZEC.
Festival bo v slovenskem jeziku. Za goste iz tujine (ki pridejo vsako leto) bo zagotovljen tudi prevod v angleščino.
Na kratko o festivalu biodanze:

Lokacija: Hotel Eco Resort RUTE, Gozd Martuljek, Slovenija
Čas: 25., 26. in 27. septembra 2026
Vaditelji/ce na festivalu: slovenske vaditeljice ter posebna gostja – učiteljica biodanze Viviana Luz Toro Matuk iz Italije (hči kreatorja biodanze Rolanda Tora Aranede) ter na festivalu že poznani gostujoči vaditelj Evandro Oliveira iz
Španije in dolgoletna sodelavka na šoli biodanze v Sloveniji ter tudi odlilčna učiteljica Manju W. Pollmann iz Avstrije.
Namestitev: Eco Resort Rute ponuja ceno 120 evrov (prehrana, bivanje, uporaba dvorane) za celoten vikend po osebi. Več info o prijavi v hotel Rute v prijavnici (direktne prijave na njihov mail info@hotelrute.si).
Cena: za program doživljanj, dodatni jutranji in večerni sobotni program je za prijave do 6. junija 190€, do 7. julija 210€ in od 8. julija dalje 250€.

PRIJAVA preko spletnega obrazca.
Toplo dobrodošel/a, da se nam pridružiš. Tvoja prisotnost bo obogatila naš festival.
Za več informacij piši na festival@biodanza.si.
Foto pozdrav s preteklih festivalov v Sloveniji:

vaditelji 9.festivala

9. festival biodanze v Sloveniji

del vaditeljev 8. festivala

jutranje prebujanje

Vsako leto so priložnosti za sodelovanje.

tim s 7. festivala biodanze

6. biodanza festival Slovenija

sobotni večeri so pestri

vaditeljski tim 3. festivala

šopek vaditeljev 2. festivala

hip, hip – HVALA

7. festival biodanze v Sloveniji
